CELEX: 32016D2255
Language: el
Date: 2016-12-07 00:00:00
Title: Απόφαση (ΚΕΠΠΑ) 2016/2255 της Επιτροπής Πολιτικής και Ασφάλειας, της 7ης Δεκεμβρίου 2016, σχετικά με την αποδοχή συνεισφορών τρίτων κρατών στη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) (EUTM RCA/2/2016)

15.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 340/59
            
         ΑΠΌΦΑΣΗ (ΚΕΠΠΑ) 2016/2255 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 7ης Δεκεμβρίου 2016
   σχετικά με την αποδοχή συνεισφορών τρίτων κρατών στη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) (EUTM RCA/2/2016)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτη παράγραφος,
   Έχοντας υπόψη την απόφαση (ΚΕΠΠΑ) 2016/610 του Συμβουλίου, της 19ης Απριλίου 2016, σχετικά με στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) (1),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 8 παράγραφος 2 της απόφασης (ΚΕΠΠΑ) 2016/610, το Συμβούλιο εξουσιοδότησε την Επιτροπή Πολιτικής και Ασφάλειας να λάβει τις απαιτούμενες αποφάσεις προκειμένου να αποδεχθεί τις προτεινόμενες συνεισφορές τρίτων κρατών στη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA).
            
         
               (2)
            
            
               Σύμφωνα με τη σύσταση του διοικητή της επιχείρησης της ΕΕ της EUTM RCA σχετικά με συνεισφορά της Δημοκρατίας της Σερβίας και έπειτα από γνωμοδότηση της στρατιωτικής επιτροπής της Ευρωπαϊκής Ένωσης, η εν λόγω συνεισφορά θα πρέπει να γίνει αποδεκτή και να θεωρηθεί σημαντική.
            
         
               (3)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Συνεπώς, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Συνεισφορές τρίτων χωρών
   1.   Η συνεισφορά της Δημοκρατίας της Σερβίας στην EUTM RCA γίνεται δεκτή και θεωρείται σημαντική.
   2.   Η Δημοκρατία της Σερβίας απαλλάσσεται από χρηματοοικονομικές συνεισφορές στον προϋπολογισμό της EUTM RCA.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 7 Δεκεμβρίου 2016.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 104 της 20.4.2016, σ. 21.